**ПРОЕКТ НА КАЛЕНДАР НА КУЛТУРНИТЕ СЪБИТИЯ НА ОБЩИНА ПЛОВДИВ ЗА 2018г.**

**Вносител: Иван Тотев – Кмет на Община Пловдив** ***Проект***

*Съгласно чл.69, ал.1, т1, във връзка с ал.2 от АПК, в законоустановения срок от 30 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Календар на културните събития на Община Пловдив за 2018 г. на е-таil адрес:* *culture@plovdiv.bg* *или в деловодството на общината: гр.Пловдив, пл. „Стефан Стамболов” № 1.*

 **МОТИВИ:**

Община Пловдив провежда своята политика в сферата на културата на база Културната стратегия на Община Пловдив, приета с Решение № 238, взето  с  Протокол  № 13 от 24. 07. 2014 г., Общинския план за развитие на община Пловдив 2014 – 2020, приет с Решение №7, взето с Протокол № 1 от 23.01.2014г. и във връзка с чл.18 от Закона за закрила и развитие на културата.

Ежегодният Календар на културните събития обхваща прояви и процеси с местно, национално и международно значение, свързани с опазване културното наследство и памет, обогатяване на културната идентичност, развитие на творческия потенциал и капацитети, подобряване на достъпа до култура на жителите на общината, създаване на конкурентноспособни културни продукти, развитие на изкуството, творческите и културни индустрии и културния туризъм, популяризиране на българската култура по света. Изготвянето на Културния календар на Община Пловдив за 2018 година (Приложение №1) се основава на следните основни принципи, произтичащи от Закона за закрила и развитие на културата:

- демократизъм и свобода на творчеството;

- равнопоставеност на изкуствата, творците и културните оператори;

- опазване на националната културна идентичност и език;

- насърчаване на културното многообразие;

- откриване, подпомагане и обучение на млади таланти в областта на културата;

- поощряване на дарителство, меценатство, спонсорство;

- стимулиране на продуцентството в областта на културата.

В Календара са включени както събития организирани пряко от Община Пловдив чрез специализираната дирекция „Култура и културно наследство“, така и проекти, одобрени на конкурсен принцип по четирите компонента на „Наредба за реда и условията за финансиране на инициативи в сферата на културата, част от Календара на културните събития на Община Пловдив“, приета с Решение № 340, взето с протокол № 13 от 28.07.2016 г. и изм. и доп. с Решение № 247 от 27.07.2017г. на Общински съвет – Пловдив. Също така са предвидени средства за събития и кампании, популяризиращи културата на Пловдив в чужбина, събития в подкрепа запазване националното самосъзнание и култура на българските общности в чужбина, съвместни инициативи с Министерство на културата, държавни и международни културни институти и дипломатически мисии, събития свързани с европредседателството на България. Целта е стимулиране на многообразието на културния живот чрез запазване на традиционни стойностни прояви и реализиране на нови креативни и иновативни събития, максимално широк обхват на видовете изкуства и творчески процеси, съотносимост на събитията с европейските културни практики в контекста на инициативата „Европейска столица на културата“, популяризиране на българската култура по света, както и организиране на изложби и откупка на произведения на изкуството за фонда на дирекция „ККН“.

Структуриран по този начин, Календарът спазва принципите на равнопоставеност и дава възможност за максимална ефективност, публичност и контрол при разпределение на финансовите средства за култура на Община Пловдив.

Проектът за Календар на културните събития на Община Пловдив е публикуван на сайта на Община Пловдив на 04.12.2017г.

След изтичане на законовия 30-дневен срок ще бъдат взети предвид всички предложени промени по проекта на **Календар на културните събития на Община Пловдив за 2018г.**, като същите ще бъдат оповестени от вносителя преди приемането на акта от Общински съвет–Пловдив.

 **Фактически основания:** Календарът представя и защитава основните направления, принципи, цели и изисквания за реализиране политиката на Община Пловдив в сферата на културата. Съдържанието му е адекватно и подкрепя Пловдив - Европейска столица на културата 2019.

 **Правни основания:** чл.21, ал.1, т.23 и с ал.2 , във връзка чл.17, ал.1, т.5 от Закона за местно самоуправление и местна администрация, както и в съответствие с чл.18 от Закона за закрила и развитие на културата.

**ПРОЕКТ ЗА РЕШЕНИЕ:**

1. Приема Календара на културните събития на Община Пловдив за 2018 г., съгласно Приложение № 1, неразделна част от настоящото решение.
2. С цел по-голяма оперативност и ефективност при реализиране на икономии от прояви, съгласно Приложение № 1, възлага на Кмета на Община Пловдив да пренасочва средства към други събития от Календара или междувременно възникнали значими инициативи, в рамките на утвърдения бюджет.

3. Възлага на Кмета на Община Пловдив да предприеме необходимите действия за изпълнение на настоящето решение и да осъществи контрол върху изразходването на средствата по Календара на културните събития на Община Пловдив за 2018 г.

**Приложение № ….. към Решение № ……,**

 **взето с протокол № ………………………...**

 **на Общински съвет – Пловдив**

**КАЛЕНДАР НА КУЛТУРНИТЕ СЪБИТИЯ НА ОБЩИНА ПЛОВДИВ ЗА 2018Г.**

|  |  |  |  |
| --- | --- | --- | --- |
| **Наименование на събитието** | **Време и място** | **Организатори** |  **Сума**  |
| **I.СЪБИТИЯ, ОРГАНИЗИРАНИ ОТ ОБЩИНА ПЛОВДИВ**  |
| **1.Национални и местни празници, чествания и годишнини** |
| **Тържествено отбелязване на 170-годишнината от рождението на Христо Ботев** | 6 януари Цар Симеонова градина | Община Пловдив дирекция “Култура и културно наследство” , отдел „Протокол и връзки с обществеността и медиите” |  400,00 лв.  |
| **Тържествено отбелязване на 140-годишнината от Освобождението на Пловдив от османско владичество** | 16 януари Паметник на Капитан Бураго  | Община Пловдив дирекция “Култура и културно наследство”, отдел „Протокол и връзки с обществеността и медиите” |  400,00 лв.  |
| **Тържествено отбелязване на 164 -годишнината от рождението на Стефан Стамболов** | 31 януари Пл."Ст. Стамболов" | Община Пловдив дирекция “Култура и културно наследство”,  отдел „Протокол и връзки с обществеността и медиите” |  400,00 лв.  |
| **Тържествено отбелязване на 145 -годишнината от гибелта на Васил Левски** | 19 февруари Централната алея на Бунарджика | Община Пловдив дирекция “Култура и културно наследство” , отдел „Протокол и връзки с обществеността и медиите” , Общински комитет "Васил Левски" |  400,00 лв.  |
| **Тържествено отбелязване на Националния празник на Република България и 140 -годишнината от Освобождението от османско владичество** | 3 март Паметник на руските освободители на Бунарджика | Община Пловдив дирекция “Култура и културно наследство” , отдел „Протокол и връзки с обществеността и медиите”  |  4 000,00 лв.  |
| **Великденски празници**  | 1 - 8 април Пл.”Ст. Стамболов” | Община Пловдив дирекция “Култура и културно наследство”, дирекция „Спорт и младежки дейности” |  5 000,00 лв.  |
| **9 май - Ден на Европа** | 9 май Пл."Ст. Стамболов" | Община Пловдив дирекция “Култура и културно наследство” |  1 500,00 лв.  |
| **Тържествено отбелязване на Деня на българската просвета и култура и на славянската писменост** | 11 – 24 май  Паметник на Св.св.Кирил и Методий на пл. “11 май” , Открита сцена на пл. "Ст.Стамболов"  | Община Пловдив дирекция “Култура и културно наследство” дирекция "Образование и развитие и международно сътрудничество" |  6 000,00 лв.  |
| **Международен ден на детето** | 1 юни Открити градски пространства | Община Пловдив дирекция “Култура и културно наследство” |  1 500,00 лв.  |
| **Тържествено отбелязване Деня на Ботев и на загиналите за свободата на България** | 2 юни Цар Симеонова градина | Община Пловдив дирекция “Култура и културно наследство”, отдел „Протокол и връзки с обществеността и медиите” |  400,00 лв  |
| **Тържествено отбелязване на 181 -годишнината от рождението на Васил Левски** | 18 юли Паметника на Левски на Бунарджика | Община Пловдив дирекция “Култура и културно наследство” отдел „Протокол и връзки с обществеността и медиите” Общински комитет "В. Левски"  |  400,00 лв.  |
| **Тържествено честване на Деня на Съединението България и празника на Пловдив** | 5 - 6 септември Пл.“Съесинение“,открити градски пространства | Община Пловдив дирекция “Култура и културно наследство”, отдел „Протокол и връзки с обществеността и медиите” |  10 000,00 лв.  |
| **22 септември - Ден на независимостта** | 22 септември  Пл."22 септември", храм "Св. Неделя" | Община Пловдив дирекция “Култура и културно наследство”, отдел „Протокол и връзки с обществеността и медиите”, Сдружение "Център „Петко Каравелов"  |  400,00 лв.  |
| **Тържествено отбелязване на Деня на народните будители** | 1 ноември | Община Пловдив дирекция “Култура и културно наследство” |  400,00 лв.  |
| **Коледни и новогодишни празници** | 1 – 31 декември Пл."Ст. Стамболов", Дом на културата "Борис Христов", открити пространства  | Община Пловдив дирекция“ Култура и културно наследство“ | 55 000,00 лв.  |
| **Общо по т.1** | **86 200,00 лв.**  |
| **2.Фестивали, конкурси, награди, събития и кампании , организирани от Община Пловдив. Съвместни инициативи с Министерство на културата, държавни и международни културни институти, дипломатически мисии, български общности в чужбина и други** |   |
| **Международен ден на културно-историческото наследство**  | 18 април  | Община Пловдив,  ОИ "Старинен Пловдив",  музеи и галерия |  3 000,00 лв.  |
| **Европейска нощ на музеите и галериите** | май | Община Пловдив, ОИ "Старинен Пловдив",музеи и галерии |  6 000,00 лв.  |
| **Европейска нощ на литература** | майЧитателски гнезда, обособени в културните институти | Община Пловдив,Чешки център-София, културните институти и посолства на страните членки на ЕС |  1 000,00 лв.  |
| **Австрийски музикални седмици**  | април - май Дом на културата "Борис Христов" | Посолството на Република Австрия, Община Пловдив дирекция“ Култура и културно наследство“ |  1 000,00 лв.  |
| **Награда “Пловдив”**  | 23 май Дом на културата "Борис Христов" | Община Пловдив дирекция“ Култура и културно наследство“ | 25 000,00 лв.  |
|  **Национална награда “Христо Г. Данов”**  | 16 юни Къща-музей “Хр. Г. Данов” | Министерство на културата - Национален център за книгата, Община Пловдив дирекция “Култура и културно наследство” |  3 000,00 лв.  |
| **Международен фолклорен фестивал** | 1-5 август Античен театър, пл.“Ст. Стамболов“ | Община Пловдив дирекция “Култура и културно наследство“ |  85 000,00 лв.  |
| **Национални есенни изложби** | 1 – 30 септември Старинен Пловдив | Община Пловдив дирекция “Култура и културно наследство“ |  18 000,00 лв.  |
|  **Есенен салон на изкуствата - организация на откриващо събитие и реклама** |  септември - октомври  | Община Пловдив дирекция “Култура и културно наследство“ |  40 000,00 лв.  |
| **Празници на Стария град** | септемвриСтаринен Пловдив | Община Пловдив дирекция“ Култура и културно наследство“ , ОИ „Старинен Пловдив“ | 10 000,00 лв.  |
| **Национален поетичен конкурс „Добромир Тонев”** | 13 октомври Книжарница „Хермес“ | Община Пловдив дирекция“ Култура и културно наследство“ |  2 500,00 лв.  |
| **Американски шоукейс за съвременен танц** | 26 – 28 мартДом на културата „Борис Христов“,Драматичен театър - Пловдив | Община ПловдивДирекция „Култура и културно наследство“,  | 45 000,00лв. |
| **Конкурс за високоалкохолни напитки Spirits Selection by Concours Mondial** | 21 – 23 август | Община Пловдив дирекция „Култура и културно наследство,Министерство на икономиката | 55 000,00лв. |
| **Събития и кампании в подкрепа на запазване на националното самосъзнание и култура на българските общности в чужбина**  | целогодишно |   |  10 000,00 лв.  |
| **Събития и кампании, популяризиращи културата на Пловдив в чужбина и съвместна дейност с българските културни институти и мисии в чужбина** | целогодишно |   |  20 000,00 лв.  |
| **Събития и кампании, свързани с европредседателството на България** | януари - юни |  | 20 000,00лв. |
| **Организиране на изложби и откупка на произведения на изкуството за фонда на дирекция „ККН“** | целогодишно |  | 20 000,00лв. |
| **Културни прояви, организирани от районните администрации в Пловдив** | май - септември |   |  24 000,00 лв.  |
|  |  **Общо по т. 2.**  |  | **388 500 ,00 лв.**  |
| **Общо за I.Събития, организирани от Община Пловдив** |  **474 700,00 лв.**  |
| **II.ПРОЕКТИ ПО „НАРЕДБА ЗА РЕДА И УСЛОВИЯТА ЗА ФИНАНСИРАНЕ НА ИНИЦИАТИВИ В СФЕРАТА НА КУЛТУРАТА, ЧАСТ ОТ КАЛЕНДАРА НА КУЛТУРНИТЕ СЪБИТИЯ НА ОБЩИНА ПЛОВДИВ”**  |
| **Компонент 1 „Фестивали и значими събития** |
| **Детски филмов фестивал 2018** | 3 февруари - 18 март "Лъки" - Дом на киното |  "Пловдив Ивент"ЕООД | 3 000,00лв. |
| **Зимен фестивал на изкуствата „Сцена, палитра, слово“** | 17 февруари - 2 март НЧ „Христо Борев-1905“ | Народно читалище „Христо Борев-1905“ | 18 830,00лв. |
| **“Камерна сцена Пловдив”** | февруари - май; септември - декемвриПърво студио на Радио Пловдив | Сдужение за култура и образование Милчо Левиев | 10 000,00лв. |
| **Шестнадесето издание литературен фестивал "Пловдив чете" 2018** | февруари -юни Античен театър, НБ“Иван Вазов“,Старинен Пловдив,Открити сцени,читалища, училища  | Фондация "Изкуство без граници" | 38 270,00лв. |
| **Телевизионен фестивал „Непознатият Пловдив“** | февруари - юлиПловдивската телевизия „Тракия” | Сдружение „Медии с човешко лице“ | 10 510,00лв. |
| **Мозайка на приятелството** | февруари – септември Къща "Хиндлиян", Културен център "Тракарт", Читалище „Иван Вазов – 1904“,Школа по рисуване „М&М“, кв. „Капана“, Терапевтичен център „Слънчице“, Културен център „Бялата къща" | СПП „Емпатия“ | 7 270,00лв. |
| **V Международен Фото Салон Пловдив 2018** | февруари – октомври Пл. Централен | "Рефлекси"ООД | 8 264,00лв. |
| **"Родолюбие"** | февруари - декември Пред паметници на бележити българи ,читалища и училища |  Комитет "Родолюбие" Пловдив | 4 900,00лв. |
| **Късо кино във "Фарго"** | февруари - декември "Лъки" - Дом на киното кафе-бар "Фарго" | Артерия Филмс ООД | 4 000,00лв. |
| **„Обуздаване на хаоса“ -****оригинален проект от театрален разказ и компютърен код за виртуална сцена** | февруари – декемвриДраматичен театър - Пловдив | Драматичен театър „Н.О. Масалитинов“ | 29 150,00лв. |
| **Модерна академия на изкуствата "Синдикат"** | февруари - декември Залите на ОбС – Пловдив,Музикален клуб "Петното на Роршах" |  Сдружение "Сдружени пловдивски творци" | 17 920,00лв. |
| **София филм фест в Пловдив 2018** |  15 - 25 март "Лъки" - Дом на киното |  "Арт филм"ЕООД | 15 000,00лв. |
| **Divas in Plovdiv** | март – юлиАнтичен театър, зала „Колодрум“ | Лакриц ЕООД | 25 020,00лв. |
| **Пловдивски литературен двуезичен сайт plovdivlit.com и списание "Невидимият ХЪЛМ"** | март - декември  | Фондация "Пловдив ЛИК"  | 12 600,00лв. |
| **Страница 2018** | март –декември  |  Сдружение "Литературна къща" | 13 300,00лв. |
| **Международен фестивал на поезията „Орфей“ – Пловдив 2018** | 10 - 14 май Малка раннохристиянска базилика  | Дружество на писателите Пловдив | 16 530,00лв. |
| **Панаир за кулинарно изкуство „Етно кухня на колела“****Ethno Kitchen on wheets** | 11 – 17 май 15 -16 ноемвриПл.”Цар Калоян”, Градинката пред аптека “Марица” ,Градинката на “7-то тепе”,  Пловдивски културен институт  | Фондация "Заедно" | 13 900,00лв. |
| **Народен събор Пловдив** | 12 - 13 май Парк "Лаута" | "Ясмина 89"ЕООД | 17 850,00лв. |
| **Фестивал за съвременно изкуство „Процес – Пространство“** | 18 май – 15 юни Къща “Експозиция Енчо Пиронков“,къща “Експозиция Георги Божилов – Слона” | Фондация „Процес – Пространство“ | 10 060,00лв. |
| **IX Международен фестивал "Дни на музиката в Балабановата къща"** | 18 май - 30 юни; 10 септември - 30 октомври Балабанова къща,Дом на културата „Борис Христов“ |  Фондация "Музикартисимо" | 36 000,00лв. |
| **Пловдив Мези / Plovdiv Mezi** | 31 май – 3 юни;6 - 9 септември Район „Тракия“ - парк “Лаута“ | Селект Мюзик Медиа ООД | 17 500,00лв. |
| **„Наследство-Сливане на традиции и бъдеще - ЗАЕДНО“** | 17 - 20 май;20 - 23 септември Старинен Пловдив | Сдружение „Регионална занаятчийска камара“ - Пловдив | 22 680,00лв. |
| **Фестивал „Две – Три бири Фест“** | 19- 20 май Тютюневия град | "Под тепето" ООД | 10 250,00лв. |
| **Международен фестивал за театър и съвременен танц "Черната кутия" Пловдив** | 31 май - 6 юни Драматичен театър – Пловдив,Държавен куклен театър, открити сцени,читалища и училища |  Фондация за обществено-полезна дейност "Черната кутия" | 36 000,00лв. |
| **Концерт STING 2018** | юниАнтичен театър  | София Мюзик Ентерпрайсис  | 90 000,00 |
| **Международен фестивал „Здравей Армения“** | май – юни Цар Симеонова градина | Фондация Аракс | 12 396,00лв. |
| **Театрална панорама на комедиите "Завеса под звездите" в лятно кино "Орфей"** | май - септември Лятна сцена "Орфей" |  "Имидж консулт "ЕООД | 7 000,00 |
| **Класик OPEN AIR – Пулсът на Пловдив в 3/4** | май - септември Тютюневия град,двора на Технически университет, ул. Иван Вазов“ | Държавна опера -Пловдив | 30 000,00лв. |
| **Младежки творчески фестивал "Не на дрогата"** | 9 - 10 юни Цар Симеонова градина |  Сдружение с нестопанска цел "Активна подкрепа за креативност" | 5 000,00лв. |
| **Международен фестивал на камерната музика** | 10-20 юни Етнографски музей |  "Интерарт фест" ЕООД | 10 000,00лв. |
| **“Дни на Тракийската култура 2018”** | 20 юни – 26 юни Културен център “Тракарт” | „Фондация Тракарт – 2000“ | 4 933,00лв. |
| **Пловдивски средновековен фестивал „Животът в Пловдив през Средновековието“** | 22 – 24 юни  Младежки хълм  | Фондация „Българско историческо наследство“ | 10 800,00лв. |
| **ТЕКСТИЛ И ГРАД****Текстилното наследство на общностите в Пловдив – Старинни умения за нови творения** | 29 – 30 юни Старинен Пловдив | Фондация Стойна Кръстанова | 7 067,00лв. |
| **Филмови нощи във Филипополис** | 6 – 29 юли Лятно кино "Орфей" | Пловдивфилм ООД | 4 000,00лв. |
| **Детски музикален театър край реката - „ Пиратите от Пензанс“** | 19 август – 10 септември Брега на река Марица | Сдружение „Академия Опера Пловдив“ | 23 700,00лв. |
| **„Капана фест“- Многопрофилна европейска културна платформа** | юни;септември –октомври Кв. „Капана“ | Културна Фондация „Соул Сити“ | 21 000,00лв. |
| **SOUNDS OF THE AGES**  |  юли - септември Античен театър, зала „Колодрум“  |  "Лакриц "ЕООД | 80 200,00лв. |
| **XXIII Международен куклено-театрален фестивал ‚Двама са малко – трима са много“& TheatAir 2018** | 3-8 септември Държавен куклен театър-Пловдив,ул. „Княз Александър I“, квартал „Капана“, пл. „Централен“, пл.“Римски стадион“, Старинен Пловдив, ж.р.“Тракия“, Гребна база, Цар Симеонова градина, парк „Лаута“, Хълм на Освободителите  | Държавен куклен театър - Пловдив | 50 000,00лв. |
| **Фасада Видео Фестивал** | септември Лапидариумът в Старинен Пловдив | Сдружение „Изкуството днес“ | 9 900,00лв. |
| **“Любовта е лудост”- Пловдив 2018** | септември „Лъки“ - Дом на киното | Филм Трейд ЕООД | 3 000,00лв. |
| **Есенен международен театрален фестивал "Сцена на кръстопът"**  | септември Драматичен театър - Пловдив, открити градски пространства |  "Интерарт фест" ЕООД | 40 000,00 |
| **НОЩ/Пловдив, 2018** | 14 - 15 септември Музеи и галерии,различни публични локации |  Фондация "Отворени изкуства" | 40 000,00 |
| **Роджър Балън; Ретроспекция** | октомври ГХГ - Пловдив | Камера обскура ЕООД | 6 200,00лв. |
| **Plovdiv GuitArt Fest** | октомври Драматичен театър- Пловдив, Културен център “Тракарт“,  Дом на културата "Борис Христов"  | Сдружение "Фюжън Уей" | 25 000,00лв. |
| **Киномания в Пловдив 2018** | 16 - 30 ноември "Лъки" - Дом на киното |  "Пловдив Ивент"ЕООД | 4 000,00лв. |
| **Коледа в Капана** | 20-26 декември Кв. „Капана“ | Културна Фондация „Соул Сити“ | 18 000,00лв. |
| **Общо по Компонент 1** | 901 000,00 лв. |
| **Компонент 2 "Мобилност"** |  30 000,00 лв.  |
| **Компонент 3 "Гражданска активност"** |  50 000,00 лв.  |
| **Компонент 4 "Книги на пловдивски автори и важни за града издания"** |  20 000,00 лв.  |
| **Общо за т.II. Проекти по Наредбата за финансиране** | **1 001 000,00лв.** |
| **III.ОПЕРАТИВНИ РАЗХОДИ, РЕКЛАМА И НЕРАЗПЛАТЕНИ ЗАДЪЛЖЕНИЯ** |
| **Оперативни разходи за междувременно възникнали събития с местно, национално и международно значение, популяризиране на Пловдив и културния календар** |   | Община Пловдив дирекция “Култура и културно наследство” |  **59 300,00 лв**  |
| **Неразплатени задължения за 2017 г.** |   | Община Пловдив дирекция “Култура и културно наследство” |  **15 000,00 лв**  |
| **Общо за III. Оперативни разходи, реклама и неразплатени задължения** |  **74 300,00 лв.** |
| **Общо I. +II. +III.** |  **1 550 000,00 лв.**  |